*Šis straipsnis apie Narevo intaką. Apie Juodosios jūros baseino upę žiūrėkite – Pietinis Bugas*

| Vakarinis Bugas |
| --- |
| Bugas ties Drohičinu (Lenkija) Bugas ties Drohičinu (Lenkija) |
| **Ilgis** | 772 km |
| **Baseino plotas** | 73 470 km² |
| **Vidutinis debitas** | 158 m³/s |
| **Ištakos** | Lvovo sritis |
| **Žiotys** | Narevas |
| **Šalys** | Ukraina, Baltarusija, Lenkija |
|  |
|  **Vikiteka** | Vakarinis Bugas |

Upė prie Nuro miesto Lenkijoje
**Vakarinis Bugas** arba **Bugas** (lenk. *Bug*, ukr. *Західний Буг*, blrs. *Заходні Буг*, rus. *Западный Буг*) – upė vidurio Europoje, Narevo upės kairysis intakas. Priklauso Vyslos upės baseinui. Ištakos Podolės aukštumoje Ukrainoje, Lvovo srityje, netoli Zoločevo miesto esančio Verchobužo kaimo apylinkėse, 310 m aukštyje virš jūros lygio. Iš 772 km apie 336 km teka per pasienio liniją tarp Lenkijos, Baltarusijos ir Ukrainos. Laivuojama 315 km nuo žiočių. Dniepro-Bugo kanalu sujungta su Dniepro baseinu. 1993 m. Lenkijoje įkurtas Bugo kraštovaizdžio parkas, o 1994 m. Palenkės Bugo kanjono kraštovaizdžio parkas.

Tekmė
-----

Teka į šiaurę Vakarų Polesės geografinio regiono Bresto Polesės mezoreljefe, vėliau teka Pietinės Palenkės žemumos, Palenkės Bugo kanjone ir galiausiai Vidurio Mazovijos, Bugo žemupio slėniu. Sudaro Lenkijos-Ukrainos valstybinę sieną, vėliau – Baltarusijos-Lenkijos valstybinę sieną. 

Už Bresto miesto suka į vakarus ir teka per Lenkiją. Įteka į Narevo upės Zegžinsko tvenkinį. Dėl upės žiočių ilgą laiką vyko diskusijos: ties Bugo-Narevo-Vyslos santaka yra susidaręs painus protakų ir meandrų labirintas. Kadangi Bugas ilgesnis už Narevą, laikyta, kad jis yra pagrindinis Vyslos intakas. Tačiau Narevas kur kas vandeningesnis. 1962 m. įrengus Zegžinsko tvenkinį Narevas laikomas pagrindine upe, o Bugas – intaku. Kai kuriuose šaltiniuose vengiant šios dviprasmybės Vyslos intaku įvardijama bendra upė – *Bugonarevas*.

Gyvenvietės prie upės
---------------------

Prie upės yra įsikūrę šie miestai ir didesnės gyvenvietės:

|  |  |  |  |  |
| --- | --- | --- | --- | --- |
| * Bugo Kamianka
* Červonogradas
* Sokalas
* Ustyluhas
* Kriluvas
* Stžižuvas
 | * Zosinas
* Horodlė
* Dubienka
* Dorohuskas
* Švieržė
* Vola Uhruska
 | * Orchuvekas
* Vlodava
* Dolhobrodai
* Kuzavka
* Slavatičė
* Granė
 | * Kodenis
* Terespolis
* Brestas
* Nemiruvas
* Mielnikas
* Drohičinas
* Nuras
 | * Zuzela
* Malkinia Gurna
* Brokas
* Branščikas
* Kamienčikas
* Viškuvas
* Arcechuvas
 |

Intakai
-------

* Kairieji:
	+ Poltva
	+ Udalis
	+ Bukova
	+ Hučva
	+ Velnianka
	+ Solokija
	+ Uherka
	+ Vlodavka
	+ Kžna
	+ Točna
	+ Cetynia
	+ Livecas
	+ Kalamanka
* Dešinieji:
	+ Luga
	+ Muchavecas
	+ Liasnaja
	+ Nužecas
	+ Brokas

Galerija
--------

* Upė žemėlapyjeUpė žemėlapyje
* Upė prie Viškuvo miestoUpė prie Viškuvo miesto
* Tiltas Viškuvo miesteTiltas Viškuvo mieste
* Geležinkelio tiltas ViškuveGeležinkelio tiltas Viškuve
* Prie MielnikoPrie Mielniko
* Drohičino pilies kalnas šalia upėsDrohičino pilies kalnas šalia upės
* Tiltas prie FronoluvoTiltas prie Fronoluvo
* Bugo ir Muchaveco upių santaka BresteBugo ir Muchaveco upių santaka Breste
* Prie VlodavosPrie Vlodavos
* Prie VlodavosPrie Vlodavos
* Buvusio geležinkelio tilto vieta ties VlodavaBuvusio geležinkelio tilto vieta ties Vlodava
* Buvusio geležinkelio tilto vieta ir pasienio kuoliukas ties VlodavaBuvusio geležinkelio tilto vieta ir pasienio kuoliukas ties Vlodava

Nuorodos
--------

* Aprašymas apie upę (angl.);
* Palenkės Bugo kanjono kraštovaizdžio parko tinklalapis Archyvuota kopija 2013-01-12 iš Wayback Machine projekto.;
* Bug Lenkijos Karalystės ir kitų slavų kraštų geografiniame žodyne, Tom I (Aa – Dereneczna) z 1880 r. (lenk.).